Juuretis

Juuretis on mitmesuguste kääritatavate (hapendatavate) toitude ja jookide koostisosa, aga ka taina kobestaja. Selleks kasutatakse mikroorganisme (erinevad baktereid ja seeni) või ensüüme. 

Juuretis (inglise keeles leaven) on ka erineva konsistentsiga (vedel, tahke, kuiv jm), hapnemis- ja käärimisseisundis oleva taina osa, mille valmistamiseks kasutatakse rukki-, rukki-nisu- või nisujahu ja vett ning teisi kääritamist soodustavaid lisaaineid.Eleri Kiisman, Marit Piirman, "Küpsetuskunst õppematerjal pagar-kondiitrile", Atlex, Tartu, lk 252, 2005, ISBN 9985-9617-7-3

Piimhappeline käärimine
Piimhappeline käärimine kutsutakse esile piimhappebakteritega nagu näiteks:Eleri Kiisman, Marit Piirman, "Küpsetuskunst õppematerjal pagar-kondiitrile", Atlex, Tartu, lk 98, 2005, ISBN 9985-9617-7-3
homofermentatiivsete piimhappebakteritega – tüved Streptobacterium, Thermobacterium jpt;
heterofermentatiivsete piimhappebakteritega – tüved Lactobacillus'ed. 

Juuretise aretamine
Kui koduses majapidamises toiduvalmistamisega seotud toitainete hulgas ja/või tööstuses ei ole valmisjuuretist käepärast, tuleks kaaluda juuretise aretamist ehk algjuuretise valmistamist. Algjuuretise valmistamiseks soovitatakse kasutada rukkikroovjahu ja rukkilihtjahu, vähem nisujahu. Rukkijahu sisaldab eeldatavasti üsna palju B1-vitamiini, mida piimhappebakterid vajavad oma elutegevuseks.Eleri Kiisman, Marit Piirman, "Küpsetuskunst õppematerjal pagar-kondiitrile", Atlex, Tartu, lk 100, 2005, ISBN 9985-9617-7-3

Juuretise liigid
Spontaanne juuretis
Kohupiimajuuretis
Jogurtijuuretis
Hapupiimajuuretis
Petijuuretis
Kodujuustujuuretis

Erinevate pärmiseente ja bakterite juuretise segu:
leivajuuretis
keefirijuuretis

Ensüümidel põhinevad juuretised on valdavalt kasutusel tööstuslikus tootmises:
laap ehk juustujuuretis.

 Vaata ka 
Algjuuretis
Keedud
Vahejuuretis
Tööstuslik juuretis

 Viited 

Kategooria:Toiduained